"Setswana Puo ya Gae (HL)/P2 20 DBE/Ngwanaitseele 2021 NSC – Kaedi Ya Go Tshwaya 17.13 Ke tlaa dira gore ke nne le makwalo a kgaoganyo ya dithoto gore yo mongwe le yo mongwe a itse se se mo tshwanetseng ka ke bone gore go na le go lwela madi/dithoto tsa moswi. (Dikarabo tsa batlhatlhojwa tse di nepagetseng di elwe tlhoko.) (2) [25] POTSO 18 (POTSO YA TLHAMO) ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa. GA SE LORATO – MJ Magasa  Ke boammaaruri gore motho, ka ntlha ya semelo sa gagwe, o ka tsena mo mathateng, o bo o tsenya ba bangwe jaaka go tlhagelela ka badiragatsi mo terameng ya Ga se Lorato.  Go nna tlhogo e thata le lenyatso ga ga Motsamai, go dirile gore a se reetse badirammogo le tsala ya gagwe fa ba mo kgalemelela go ratana le Angeline, mme a tsena mo mathateng a go latlhegelwa ke madi a a seng kana ka sepe. Se, se ne sa dira gore lelapa la ga Motsamai le tshelele mo bohutsaneng le mo kutlobotlhokong.  Go tlhoka maikarabelo le lerato le le tlhamaletseng ga ga Motsamai go mo digela dingalo ena le lelapa la gagwe. O tlhokomela dinyatsi tsa gagwe go feta mme a retelelwa ke go tlhokomela le go tlamela lelapa la gagwe. Gadifele ka ntlha ya se, o a mo tshwarisa.  Go ratana kwa ntle ga ga Motsamai, go mo digile seriti le serodumo sa bonna le borre ka jaana mosadi le bana ba ne ba simolola go mo nyatsa le go sa mo tlotle. Maitsholo a, a amile Gadifele ka go mo fetola semelo mme a feleletsa a iponetse lekau le le mo latelang mo lapeng Motsamai a ntse a le teng.  Bomatlhomantsi le go nna setlhogo ga ga Motsamai go dirile gore a tshidise lelapa la gagwe botlhoko, bana ba tlhoka rraabo a ntse a tshela. Bana ba tshela ka go kopelwa dijo le diaparo ke baagisane le go sotlwa ke ba bangwe kwa sekolong.  Bofitlha jwa ga Motsamai bo mmaketse go nna sefafalele mo tirisong ya madi a bo a tlhoka go nna le maipato a a utlwalang a gore a nne le maikarabelo a go tlhokomela lelapa.  Bofafalele jwa ga Motsamai bo mo tsenya mo mathateng a go senya dikoloi tsa setlamo se a dirang mo go sona ka ntlha ya fa a ne a leka go itumedisa dinyatsi tsa gagwe. Motsamai o latlhegelwa ke tiro, e bile o tswa a se na sepe, ka madi a gagwe a duetse dikoloto le dikoloi tsa setlamo tse a di sentseng. Motsamai a boela ga gagwe a sa tshola sepe se a ka itshidisang ka sona, ena le ba lelapa la gagwe. Motsamai o tlhokafala a se na tlhokomelo epe ya ba lelapa la gagwe, le ena tota a palelwa ke go itlhokomela ka a ne a se na madi.  Boikgogomoso jo Motsamai a nnileng le jona fa a ne a le mo maratong le makgarebe a a farologaneng, bo thatafaditse dipelo tsa ba lelapa la gagwe gore ba bo ba mo tlole fa a tlhoka thuso ya bona.  Go nna bonweenwee ga ga Angeline le Suzan, go dirile gore Motsamai a latlhegelwe ke dithoto tse a di dueletseng ka madi a gagwe gonne bobedi jo bo ne bo ntse bo itse gore o nyetse e bile o na le bana. Kwalololo e ileditswe Phetla"